ཚོགས་ཆེན་གྱིས་ངོས་འཛིན་བྱས་དོན།ཀྲུང་གོ་གུང་ཁྲན་ཏང་གི་འགོ་ཁྲིད་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་ཆེས་ངོ་བོར་གྱུར་པའི་ཁྱད་ཆོས་ཤིག་རེད་ལ།ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལམ་ལུགས་ཀྱི་ལེགས་ཆ་ཆེ་ཤོས་ཀྱང་རེད།ཏང་སྲིད་དམག་དམངས་སློབ་དང་ཤར་ལྷོ་ནུབ་བྱང་དབུས་བཅས་ཐམས་ཅད་ཀྱི་འགོ་ཁྲིད་ནི་ཏང་ཡིན།ཚོགས་ཆེན་ཐོག་ཆབ་སྲིད་ཀྱི་རྩ་དོན་གལ་ཆེན་དེ་ཏང་གི་སྒྲིག་ཡིག་ནང་འགོད་རྒྱུ་མོས་མཐུན་བྱས་པ་དེས་ཏང་ཡོངས་ཀྱི་ཏང་གི་འདུ་ཤེས་ཟབ་ཏུ་གཏོང་རྒྱུ་དང་།ཏང་ཡོངས་ཀྱི་བསམ་བློའི་ཐད་གཅིག་གྱུར་དང་།ཆབ་སྲིད་ཐད་མཐུན་སྒྲིལ།བྱ་སྤྱོད་ཐད་གཅིག་གྱུར་བཅས་མངོན་འགྱུར་བྱ་རྒྱུ།ཏང་གི་གསར་གཏོད་ནུས་པ་དང་།གོང་བུ་སྒྲིལ་ཤུགས།འཐབ་འཛིང་ནུས་པ་བཅས་ཆེ་རུ་གཏོང་རྒྱུ།ཏང་གིས་སྤྱི་ཡོངས་ལ་སྤྱི་འདོམས་དང་ཕྱོགས་ཁག་ལ་མཐུན་སྦྱོར་འགན་ལེན་བྱས་ཏེ།ཏང་དང་རྒྱལ་ཁབ་ཀྱི་ལས་དོན་ཁག་ཡག་པོ་བསྒྲུབ་རྒྱུར་ཆབ་སྲིད་ཀྱི་འགན་ལེན་མཁོ་འདོན་བྱ་རྒྱུ་བཅས་ལ་ཕན་པ་ཡོད།